
PËR LEJIMIN E KUVENDIT TË REPUBLIKËS SË SHQIPËRISË, SI AUTORITET KONTRAKTOR, PËR KRYERJEN E PROCEDURAVE TË PROKURIMIT

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Financave, Këshilli i Ministrave

VENDOSI:

1. Lejimin e Kuvendit të Shqipërisë, si autoritet kontraktor, për kryerjen e procedurave të prokurimit, si dhe për të lidhur kontratat përkatëse, për investimet sipas aneksit 1, deri më 24 dhjetor 2012. Brenda kësaj periudhe të përfshihen edhe publikimi i fituesit dhe i njoftimit të kontratës së lidhur në buletinin e Agjencisë së Prokurimit Publik.
2. Ngarkohen Kuvendi i Republikës së Shqipërisë, Ministria e Financave dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 


ANEKSI 1

- Blerje pajisjesh dhe shërbime konfirmuese për krijimin e qendrës së të dhënave e E-Parlament, ndarë në lote, me fonde limit 48,708,670 lekë pa TVSH, në proces. 
- Loti I - blerje kompjuterë, pajisje fundore (desktop, lap top, tablet PC, USB smart card reader dhe smart card), me fond limit 21,914,272 lekë pa TVSH, është në procesin e shpalljes së fituesit.
- Loti II - blerje serverë, shasi dhe rack me fond limit 13,390,515 lekë pa TVSH, është pezulluar nga Komisioni i Prokurimit Publik për shkak të ushtrimit të së drejtës së ankimimit.
- Loti III - Blerje pajisjesh për ruajtjen e të dhënave të rrjet (San Storage), me fond limit 3,313,051 lekë pa TVSH, është shpallur fituesi, por nuk është lidhur ende kontrata.
- Loti IV - Blerje pajisjesh për ruajtjen e të dhënave me kaseta (Tape Library), me fond limit 1,483,103 lekë pa TVSH, është shpallur fituesi por nuk është lidhur ende kontrata.
- Loti V - Furnizim vendosje pajisje rrjeti me fond limit 8,607,725 lekë pa TVSH, është pezulluar nga KPP për shkak të ushtrimit të së drejtës së ankimimit.
